尋晚食呢間$158打邊爐二人套餐(冬蔭广湯底)，本身無乜期望 (心諗泰越餐廳打咩邊爐)，原來有驚喜！首先啲料算唔錯，豬肉丸，牛肉同豬頸肉都算新鮮，而且價錢真係好平所以CP值超高，飲野又平，3罐泰象啤$38，青檸梳打$12 (茶仔奶茶都要$17-$18蚊)；之後烚到咁上下要加湯，佢唔係加上湯，係直接加冬蔭功，仲要前後加咗兩次!!!!!!!又飲又食埋單一人$120，真係齋飲冬蔭功都賺咗，所以要強力推介！好嘅餐廳一定要Like & Share！